ΔΙΚΗΓΟΡΙΚΟΣ ΣΥΛΛΟΓΟΣ ΛΑΡΙΣΑΣ

ΠΡΟΕΔΡΟΣ

Λάρισα, 26 Μαρτίου 2021

Προς την Διευθύνουσα το Εφετείο Λάρισας,

Πρόεδρο Εφετών κ. Μόρφω Γκίκα

κ. Πρόεδρε,

Με την από 11.03.2021 (ΑΠ 188-12/03/2021) κοινή επιστολή των Υπουργείων Δικαιοσύνης και Ψηφιακής Διακυβέρνησης με θέμα : «Εφαρμογή Διάθεσης Ψηφιακών Αντιγράφων Δικαστικών Αποφάσεων» που Σας κοινοποιήθηκε, γίνεται γνωστό **πως στα πλαίσια του Μνημονίου** Συνεργασίας μεταξύ της Γ.Γ. Δικαιοσύνης και Ανθρ.Δικαιωμάτων του Υπουργείου Δικαιοσύνης και της Γ.Γ. Ψηφιακής Διακυβέρνησης και Απλούστευσης Διαδικασιών του Υπουργείου Ψηφιακής Διακυβέρνησης και με αντικείμενο **«Δράσεις Ψηφιοποίησης και Απλούστευσης Διαδικασιών Δικαιοσύνης»,** έχει αναπτυχθείδράση για την έκδοση και παραλαβή επίσημου ηλεκτρονικού αντιγράφου δικαστικής απόφασης, η οποία ήδη εφαρμόζεται και λειτουργεί στο Εφετείο και Πρωτοδικείο Αθηνών, Θεσσαλονίκης κ.α.

Με την ανωτέρω επιστολή στα πλαίσια αποσυμφόρησης των Δικαστηρίων, εξυπηρέτησης του κοινού μείωσης του διοικητικού φόρτου και εξοικονόμησης χρόνου και κόστους, ειδικά την παρούσα χρονική στιγμή που διανύουμε το β΄ κύμα της πανδημίας, **προσκαλείστε να κάνετε γνωστό το αργότερο έως την Παρασκευή 26 Μαρτίου 2021** την επιθυμία και τη σύμφωνη γνώμη σας **για την επέκταση της παραγωγικής λειτουργίας της ανωτέρω εφαρμογής και στο Δικαστικό κατάστημά Σας.**

Επειδή η λειτουργιά της ανωτέρω εφαρμογής στο Εφετείο Λάρισας θα έχει πολλαπλά οφέλη τα οποία συνοπτικά αναφέρθηκαν ανωτέρω και θα ωφελήσει πολλαπλώς όλους τους συλλειτουργούς της Δικαιοσύνης, σας παρακαλούμε να δηλώσετε την επιθυμία και σύμφωνη γνώμη σας, όπως στην ανωτέρω επιστολή αναφέρεται, ώστε το Εφετείο Λάρισας να συμπεριληφθεί στην επόμενη φάση επέκτασης λειτουργίας της δράσης.

Μετά τιμής

Νικολέττα Ν. Μπασδέκη

Πρόεδρος Δικηγορικού Συλλόγου Λάρισας